Пяцікласнікі наведалі бібліятэку імя К. Маркса і паўдзельнічалі ў мерапрыемстве “Беларускі чацвер”, які падрыхтавала загадчык бібліятэкі. Дзеці разгадвалі загадкі, адказвалі на займальныя пытанні і нават папрацавалі карэктарамі-перакладчыкамі. Акрамя гэтага, пяцікласнікам прапанавалі экскурсію па залах бібліятэкі.Асабліва спадабалася дзіцячая зала, дзе наведвальнікі ў вольны час могуць пагартаць старонкі цікавых кніг,прагледзець мультфільмы ці зняць напружанне, згуляўшы ў настольныя гульні. Дзеці знаходзяцца пад наглядам дарослых, якія гатовы дапамагчы пры выкананні дамашняга задання або параяць прачытаць кнігу ці згуляюць з імі ў цікавую гульню.